સૂરજ (રણદીપ હૂડા) આખો દિવસ પોતાના કામમાં રચ્યોપચ્યો રહે છે. આજુબાજુમાં શું થાય છે અને કોણ શું કરે છે એ કોઇ વાત સાથે એને મતલબ નથી. સૂરજ ક્યાંથી આવ્યો છે અને તેનો ભૂતકાળ શું હતો એ પણ કોઇ જાણતું નથી. એક દિવસ સૂરજને પાર્કિંગમાં જેની (કાજલ અગ્રવાલ) મળે છે. થોડી વાર સુધી તો સૂરજને ખબર જ નથી પડતી કે જેની બ્લાઇન્ડ છે. સૂરજ અને જેની બંને અનાયાસે રેગ્યુલર મળવાનાં શરૂ થાય છે અને આ મુલાકાતો પ્રેમમાં પરિણમે છે. સૂરજ જેનીની આંખો ડોક્ટરને દેખાડે છે ત્યારે ખબર પડે છે કે એ આંખો પાછી આવી શકે છે, પણ એના માટે લાખો રૂપિયાનો ખર્ચ કરવો પડે તેમ છે.